O scrisoare către pruncul lisus 


Materiale despre Naşterea Domnului nostru isus Hristos: 


https://archive.org/details/Gsteaemy? =Na% C59%9Fterea+Domnului+nostru+lisus+ 


Hristos 


https://findependent.academia.edu/emystea/Na % C5 % 9Fterea-Domnului-(-25-dec) 
=Na 9% C5%9Fte 


https://www.slideshare.net/steaemy 1/search_my_uploads?type=&new=& 

Pe străzile împodobite cu un covor pufos de cristale albe şi minunate, răsună gla- 
surile vesele ale copiilor care aduc în casele oamenilor o prea frumoasă veste. 


La geamul unei case lniştite, un băiețel angelic privea, cu o încântătoare admiraţie, 
mişcarea fulgilor de nea; chipul îi era mângâiat de palida lumină născută dintr-o 
lumânare ce se topea încet, ascultând parcă cuvintele Heruvimilor şi ale Sera- 
fimilor. 


Intreaga suflare se pregătea pentru Taina ce se anunţa, cutremurându-se şi minu- 
nându-se totodată de măreţia acesteia. 


- L-ai scris Moşului? 

Femeia cu bucle aurii se apropie încet de băieţelul ei, sărutându-l pe creştet. 
Copilul tresare uşor. 

- Am scris o scrisoare, dar nu către Moş Crăciun. 

- Dar cui i-ai scris, băiatul meu? 

Copilul ridică privirea senină spre cerul înstelat, răspunzând în şoaptă: 

- Pruncului Iisus. 


Un moment de tăcere cuprinde atmosfera, doar lumânarea vorbind în graiul ei de 
neînțeles. 


Fugind spre măsuţa de lângă pat, băiatul ia o scrisoare pe care o pune în mâna 
gingaşă a mamei sale. 


- Doar Dumnezeu îmi poate îndeplini dorinţa pe care o am. In această perioadă, 
Moşul e prea preocupat şi nu cred că are timp şi pentru mine, dar Dumnezeu are cu 
siguranţă. 


Sărmana femeie se chinuia lăuntric să nu plângă; inima îi plângea cu lacrimi de 
sânge, dar nu putea permite că durerea să îi fie trădată. 


- Este timpul să dormi, altfel dorinţa nu ţi se va îndeplini. Rosteşte, cu greutate, 
aceasta. 


Copilul surâde uşor şi, punându-se în pat, începe să colinde duios, urmat fiind de 
vocea caldă a celei ce 1-a dat viaţa. Minutele trec repede, odată cu acestea ivindu-se 
şi somnul pe genele micuţe şi lipsite de vinovăţie. 


Nemuritoarea mamă părăseşte camera. Lacrimile nu şi le mai putea ascunde, în- 
treaga durere erupând din suflet. 


Trece un minut, trec două, trec zece minute... uşoara şi temporara eliberare sufle- 
tească survenită în urma plânsului, îi mângâie inima. 


Ștergând urma ultimei lacrimi de pe obraz, începe să citească scrisoarea pe care o 
ținuse în mână, aşa cum ar ţine un dar preţios, dar firav. 

"Mântuitorului lisus Hristos, 


Doamne, sunt eu, acelaşi copil care Te-a căutat cu ardoare zilele trecute pentru a- 
Ți vorbi, după ce mama mi-a povestit despre minunata şi Sfânta Naştere a Ta şi 
după ce... Prunc Preasfânt, azi copiii petrec alături de părinţii lor, însă familia 
mea nu este întreagă. Nu vreau cadouri, vreau doar să îl văd pe tăticul meu, simt 
că doar Tu mă poți înțelege cu adevărat, şi de aceea te rog, adu-l pe tatăl meu 
acasă. 


Cuvintele citite i-au cutremurat fiinţa; lacrimile nu îşi mai găseau puterea necesară 
pentru a izvori din ochii îndureraţi, doar tăcerea scriind starea ce o cuprinsese. 


Pe noptiera din lemn de brad se odihnea un album cu amintiri memorabile ce 
ilustrau cele mai frumoase momente petrecute alături de soţul iubit şi copilaşul cu 
chip angelic. Străinătatea îi răpise fericirea, lipsind-o de prezenţa necesară a sor- 
titului ei... nu îi mai simţise braţele puternice cuprinzând-o într-o strânsă îmbră- 
țişare de şase luni, iar ochii lui blânzi îi lipseau mult, enorm de mult. Dintr-o icoa- 
nă simplă, primită în urmă cu mulți ani, un zâmbet sublim, plin de iubire, smerenie 
şi bunătate lumina încăperea, iar ochii blânzi ai Mântuitorului făceau inima să 
tresară. 


- Dumnezeul meu, Tu îmi ştii durerea, ştii ce este în sufletul meu. Lipsa iubitului 
soţ mă copleşeşte... uneori simt că nu mai am puterea necesară pentru a rezista; 
doar Tu eşti sprijinul meu. Sufletul mi se frânge când văd tristeţea din ochii copi- 
lului meu care azi, când toate sunt cuprinse de bucuria Naşterii Domnului, este 
lhpsit de prezenţa paternă... 


O lumină aparte pătrunde în camera luminată doar de colorata veioză. Femeia îşi 
înălță privirea spre cer şi zăreşte o măiastră stea în faţa căreia frumuseţea celorlalte 
flori celeste păleşte. Cerul vestea şi el Taina sfântă, iar văzduhul răsună de gla- 
surile sfinte ale îngerilor, însă nimeni nu auzea dulcile cântări. 


Se aud bătăi în uşă. Un fior rece străbate inima de mamă. 

Cu respiraţia întretăiată, aceasta se îndreaptă spre uşă şi, după ce inspiră profund, o 
deschide. In pragul uşii stătea un bărbat înalt, cu părul mătăsos şi ochii... vai, ochii 
lui erau precum două văpăi aprinse şi, totodată, în ei era cuprins un ocean nemăr- 


ginit de iubire. 


- Cine eşti? Rosti, dintr-o răsuflare, femeia. 


În loc de răspunsul scontat, bărbatul o întreabă: 

- De ce deznădăjduieşti? 

- Eu... de unde ştii ce se întâmplă cu mine? Cine eşti? 

- Dumnezeu nu îşi părăseşte niciodată copiii! 

Vântul începe să sufle cu putere, purtând cu el fulgii mari de nea. Evenimentul 
neaşteptat îi distrage femeii atenţia de la bărbatul misterios. După câteva secunde, 
când priveşte din nou spre locul în care adineaori era musafirul neaşteptat, constată 


cu stupoare că aceste dispăruse la fel de brusc precum apăruse. 


"Nu, nu poate fii adevărat! Tristeţea din sufletul meu mă face să văd lucruri irea- 
le. > 


Inchide uşa şi, întorcându-se, inima îi tresaltă, speriată fiind de apariția bruscă a 
copilașului ei care stătea surâzător la câţiva paşi de ea. 


- Băiatul meu, ce s-a întâmplat? 
- Mămică, Pruncul Sfânt mi-a îndeplinit dorinţa. Tăticul va veni azi acasă. 
Privirea tristă în care se putea citi cu uşurinţă îndoiala, nu îl descurajează pe copil. 


- Nu mă crezi, dar vei vedea. Trebuie doar să ai încredere... Ingerul nu minte 
niciodată! 


- Îngerul? 


- Da, îngerul. Azi este Naşterea Domnului, cerul se uneşte cu pământul, iar îngerii 
II slăvesc alături de oameni pe Dumnezeu. Nu îţi înţeleg surprinderea... haide, 
tăticul trebuie să sosească, iar noi nu i-am pregătit nimic. 


Cuprins de un entuziasm adorabil, băieţelul începe pregătirile pentru sosirea mult- 
aşteptatul părinte, în timp ce femeia îl privea stupefiată, neştiind ce să creadă, ce să 
facă. 

Orele trec cu rapiditate, dar bărbatul nu a sosit. Lângă geamul îngheţat, copilul 
aştepta cu nerăbdare momentul întâlnirii... entuziasmul nu i-a dispărut, credinţa nu 
i s-a zdruncinat; doar mama era îngrijorată de tristeţea ce îl va cuprinde, când va 
constata că s-a înşelat. 


- Puişorul meu, trebuie să dormi! 


- Nu, mămică! Pruncul Sfânt a zis că tăticul va veni acasă şi am încredere în cu- 
vântul Lui; ştiu că El nu mă va dezamăgi vreodată. 


Cuvintele pe care bărbatul misterios 1 le-a spus, îi revin în minte, determinând-o să 
se întrebe: 


"Dar... va veni într-adevăr?” 


- Tăticul! Răsună vocea plină de emoție a copilului care, nerăbdător, fuge spre tatăl 
său. 


În întunericul nopţii se desluşeşte silueta unui bărbat ce îşi întindea larg braţele 
pentru a-l primi pe iubitul său copil. Imaginea revederii era extrem de duioasă, 
plină de lacrimi, zâmbete, veselie, şi încununată de lumina măiestrei stele care îi 
binecuvânta divin. Din icoana veche, Mântuitorul zâmbea duios, iar ochii îi lu- 
minau tainic, îmbrățişând şi cuprinzând în ei întreaga suflare. 


(Mihaela Gligan) 

